บิ๊กแดง กับโจทย์เดิม
กองทัพบกจะใช้ศักยภาพและใช้ขีดความสามารถทุกอย่างในการปกป้องสถาบัน,สัญญาณคลื่นความถี่สูงส่งตรงจาก บิ๊กแดง พล.อ.อภิรัชต์ คงสมพงษ์ ผู้บัญชาการทหารบก ย้ำจุดยืนชัดๆตรงๆตั้งแต่การให้สัมภาษณ์สื่อมวลชนเป็นครั้งแรกในสถานะจ่าฝูงกองทัพบก,ตีธง ยกระดับความเข้มของภารกิจสำคัญขึ้นอีกขั้น,เขียนโจทย์ขึ้นกระดานตัวโตๆให้รับรู้และเข้าใจตรงกันทั้งในและนอกประเทศ กับเงื่อนไขพิเศษในห้วงสถานการณ์เปลี่ยนผ่านประเทศไทย,เหนืออื่นใดสำหรับ บิ๊กแดง คือการอารักขาสถาบัน,และที่มาตามนัด กับไฮไลต์คำถามแหลมๆของนักข่าว จะมีปฏิวัติอีกหรือไม่,บิ๊กแดง ไม่ยืนยันมัดคอตัวเอง แค่ทิ้งทุ่นไว้ในที หวังใจเป็นอย่างยิ่งว่าการเมืองอย่าเป็นสาเหตุที่ทำให้เกิดความขัดแย้งในชาติอีก ถ้าการเมืองไม่เป็นต้นเหตุแห่งการจลาจลก็ไม่มีอะไร,ในวงเล็บ ไม่รับประกัน ขึ้นอยู่กับพฤติการณ์ป่วนของนักการเมือง,เรื่องของเรื่อง แกะรอยตามที่ บิ๊กแดง เลกเชอร์ย้อนอดีตโยงปัจจุบันข้ามไปอนาคต,การแก่งแย่ง ชิงการเมือง การเอาชนะ ไม่รู้จักแพ้ แล้วคนที่แพ้ก็คือประเทศ แทนที่เราจะแข่งขันทางการค้า แล้วต้องใช้เวลากี่ปีฟื้นฟูประเทศ ซึ่งไม่ใช่เรื่องง่าย หลังเกิดเหตุการณ์เมื่อ 4 ปีที่แล้ว มีการยกเลิกการนำเข้าส่งออกของต่างประเทศ เป็นเงินมหาศาลกว่าจะฟื้นฟูกลับมาได้ต้องใช้เวลาเท่าไหร่,จุดไฟเผาเมืองเกิดกลียุค ปีเดียวสิ่งปลูกสร้างทำได้ แต่ในทางการค้าไม่ใช่ ความมั่นใจของต่างชาติในการลงทุนต้องใช้เวลานานกว่านั้น แต่วันนี้ทุกอย่างเริ่มดีขึ้น อาจจะเห็นผลช้า ไม่ทันใจ ตนเองเชื่อว่ารัฐบาล พล.อ.ประยุทธ์ จันทร์โอชา ทำทุกอย่างอย่างรอบคอบ,นี่ก็สะท้อนคำตอบได้ระดับหนึ่ง,โดยพื้นฐานความคิดของจ่าฝูงกองทัพบกคนใหม่ก็ไม่ต่างจากคนกลางๆในสังคมไทยทั่วไปที่มองว่า พฤติกรรมแก่งแย่งชิงอำนาจของนักการเมืองทำประเทศชาติสูญเสียโอกาสมามากพอแล้ว,โดยเฉพาะด้านเศรษฐกิจที่ต้องเสียเวลาฟื้นฟูความมั่นใจนักลงทุน,และวันนี้ต้องยอมรับว่ารัฐบาลของ พล.อ.ประยุทธ์ ที่มีนายสมคิด จาตุศรีพิทักษ์ รองนายกฯ กัปตันทีมเศรษฐกิจ ได้ฉุดลากเศรษฐกิจจากก้นเหว ติดลบจากวิกฤติความขัดแย้งทางการเมือง จนกลับมาเป็นบวก,ตั้งหลักได้แล้ว พื้นฐานแข็งแกร่ง แนวโน้มเติบโตได้อย่างต่อเนื่อง,ตลอดช่วง 4–5 ปีที่การเมืองนิ่ง ปลอดจากม็อบป่วนเมืองเอื้อต่อการพัฒนาการทางเศรษฐกิจ มันนำมาซึ่งสารพัดเมกะโปรเจกต์ที่ตอกเสาเข็มไว้,ทั้งโครงการพัฒนาระเบียงเศรษฐกิจภาคตะวันออก (อีอีซี) โครงการรถไฟความเร็วสูงเชื่อม 3 สนามบิน ดอนเมือง สุวรรณภูมิ อู่ตะเภา ไฮสปีดเทรนไทย–จีน รถไฟฟ้าสารพัดสีในกรุงเทพฯและชานเมือง ฯลฯ,เนื้องานผุดขึ้นอย่างเห็นเนื้อเห็นหนังอย่างเป็นรูปธรรม,ไม่นับมาตรการอัดฉีดเศรษฐกิจฐานรากภายใต้โครงการ ประชารัฐ ที่รัฐบาลของ พล.อ.ประยุทธ์ได้ปรับโทนการประคองปัญหาปากท้องด้วยระบบรัฐสวัสดิการมาแทนอาการเสพติดประชานิยม เพื่อทำให้ผู้มีรายได้น้อยยืนด้วยลำแข้ง พึ่งพาตัวเองได้ในระยะยาว,เน้นเป้าหมายเพื่ออนาคต ทุกอย่างถูกวางอย่างเป็นระบบ,รัฐบาล พล.อ.ประยุทธ์ไม่ได้คิดบนพื้นฐานแค่หาเสียงทางการเมือง,มันก็ไม่แปลกที่ บิ๊กแดง จะสะท้อนความหวังกับความต่อเนื่อง บ้านเมืองที่กำลังเดินหน้าไปได้ดี,แต่จุดเสี่ยงต้องลุ้นการเมืองอย่าทำพัง,ในบรรยากาศสถานการณ์อย่างที่เห็นๆกัน แค่ คสช.คลายล็อกกฎเหล็ก ปล่อยผีนักการเมืองให้ขยับเตรียมตัวกลับไปลงสนามเลือกตั้ง เท่านั้นแหละป่าช้าแตก,หัวเชื้อไฟความขัดแย้งที่ถูกอำนาจพิเศษกดทับไว้ โผล่กลับมาทันที,อารมณ์แบบที่ไม่มีใครยอมใคร คู่ขัดแย้งเก่าๆ โจทก์หน้าเดิมๆยังไม่ล้มหายตายจากไปไหน,รอจังหวะกลับมาหลอนรอบใหม่,แถมเงื่อนไขสถานการณ์แบบที่ บิ๊กแดง แสดงความเสียใจที่เห็นกระบวนการยุติธรรมถูกละเมิด แบบที่ยกตัวอย่างการตัดสินคดีในหลายคดีกับคนที่ทำความผิด บอกว่าไม่เป็นธรรม ประเทศชาติจะอยู่ตรงไหน อะไรเป็นกลาง อะไรคือจุดยืนประเทศ,ในเมื่อบอกคนนี้ผิดก็แย้งว่าไม่ผิด ถูกแกล้ง แล้วจะอยู่กันอย่างไร,ไอ้ที่ บิ๊กแดง เล่าหนังตัวอย่างเมื่อหลายปีที่แล้ว วันนี้มันก็ยังพล็อตเดิมกับคดีทุจริตปล่อยกู้กรุงไทย,หนังม้วนเก่าวนมาฉายซ้ำ แค่เปลี่ยนดารารุ่นพ่อมารุ่นลูก.,ทีมข่าวการเมือง
สัญญาณคลื่นความถี่สูงส่งตรงจาก บิ๊กแดง พล.อ.อภิรัชต์ คงสมพงษ์ ผู้บัญชาการทหารบก ย้ำจุดยืนชัดๆตรงๆตั้งแต่การให้สัมภาษณ์สื่อมวลชนเป็นครั้งแรกในสถานะจ่าฝูงกองทัพบก
อภิรัชต์ คงสมพงษ์,ผบ.ทบ.,บิ๊กแดง,วิเคราะห์การเมือง,ทีมข่าวการเมือง